als_Latn dik_Latn sag_Latn
Ish- Zëvendësministri i Financave për 4 vite dhe deputeti i Komisionit të Ekonomisë Sherefedin Shehu i konsideron akuzat e kryeministrit dhe Ministrit të Mirëqenies Sociale Veliaj për abuzime nga shteti me kontributet e sigurimeve shoqërore, të pavërteta. Shehu argumenton se nuk është e mundur që 1600 institucione shtetërore të kenë mashtruar për tetë vite. Ai shton se në momentin që dega e thesarit hedh pagën e një punonjësi nuk e kryen atë veprim pa faturën e kontributeve shoqërore. Shehu thotë se Rama dhe Veliaj flasin për abuzime në numër të madh rreth 250 mijë punonjës, por në fakt në kohën e demokratëve numri gjithsej i të punësuarve në shtet ka qenë 87 mijë. E gjithë kjo situatë, sipas Partisë Demokratike bëhet për të sfumuar hyrjen në fuqi të skemës së re të pensioneve dhe pensionit social, i cili në fakt çon më pak para për pensionistët. shehu thotë se nga 125 mijë lekë të vjetra që ishte pensioni minimal, tashmë pensioni social është vetëm 67 mijë lekë.
als_Latn